తిరువనంతపురం : అజ్ఞానపు తెరలు తొలగాయి. అందరూ సమానులేనన్న భావం వెల్లివిరిసింది. రెండు నెలల ప్రతిష్ఠంభన అనంతరం తుళుకాంతమ్మన్ దేవాలయంలోకి దళితులు ప్రవేశించారు.తిరువణ్ణామలై జిల్లాలోని వంబకమ్ సమీపంలోని హరిహరపాకం గ్రామస్థులు కుల వివక్షను విడిచిపెట్టేందుకు సమైక్యంగా అంగీకరించారు. శతాబ్దాలనాటి సంప్రదాయాలకు చెల్లుచీటీ రాశారు. బ్లాక్ డెవలప్మెంట్ ఆఫీసర్, తహశీల్దారు, పోలీసు ఇన్స్పెక్టర్ సమక్షంలో జరిగిన గ్రామ సభలో ప్రజలంతా ఈ నిర్ణయం తీసుకున్నారు. ఈ సమావేశంలో దాదాపు 400 మంది హిందువులు పాల్గొన్నారు. దళితులు తుళుకాంతమ్మన్ దేవాలయంలోకి ప్రవేశించడాన్ని రెండు నెలల క్రితం ఈ గ్రామస్థులు వ్యతిరేకించారు. అప్పటి నుంచి దేవాలయం మూసివేసి ఉంది. అనంతరం జరిగిన చర్చోపచర్చల ఫలితంగా దళితులు ఈ ఆలయంలోకి ప్రవేశించడాన్ని వ్యతిరేకించబోమని గ్రామస్థులు ముక్తకంఠంతో చెప్పారు. కులం, మతం, జాతి వంటి భేదభావాలతో ఎవరినీ అడ్డుకోబోమని తెలిపారు. అంతా కలిసి సామరస్యంగా ఉంటామన్నారు. ఈ మేరకు రాసిన తీర్మానాన్ని గ్రామ పెద్ద చదివి వినిపించారు. అనంతరం పోలీసుల సమక్షంలో రెవిన్యూ అధికారులు ఈ దేవాలయం తలుపులు తెరిచారు.
tiruvanantapuram : agnaanapu teralu tolagaayi. andaruu samanulenanna bhavam vellivirisindi. rendu nelala pratishtambhana anantaram tulukantamman devalayamloki dalitulu pravesinchaaru.tiruvannaamalai jillaalooni vambakam sameepamloni hariharapaakam graamasthulu kula vivakshanu vidichipettenduku samaikyamgaa angeekarinchaaru. sataabdaalanaati sampradaayaalaku chellucheetii raasaaru. black devalapment afficer, tahasheeldaaru, polisu inspector samakshamlo jarigina grama sabhalo prajalantaa ee nirnayam teesukunnaru. ee samavesamlo daadaapu 400 mandi hinduvulu paalgonnaaru. dalitulu tulukantamman devalayamloki pravesinchadaanni rendu nelala kritam ee graamasthulu vyatirekinchaaru. appati nunchi devalayam moosivesi undi. anantaram jarigina charchopacharchala phalitamgaa dalitulu ee aalayamloki pravesinchadaanni vyatirekinchabomani graamasthulu muktakantamto cheppaaru. kulam, matham, jaati vanti bhedabhaavaalato evarinee addukobomani telipaaru. antaa kalisi saamarasyamgaa untaamannaaru. ee meraku raasina teermaanaanni grama pedda chadivi vinipinchaaru. anantaram polisula samakshamlo revinue adhikaarulu ee devalayam talupulu terichaaru.